kardosdrur/scandi-wiki huggingface dataset:
Ove Nielsen

Ove Nielsen (15. november 1924 - 2008) var en dansk roer.

Nielsen deltog ved OL 1952 i Helsinki, hvor han sammen med Niels Kristensen, Peter Hansen, Bent Blach Petersen og styrmand Ejvind Christensen udgjorde den danske firer med styrmand. Danskerne sluttede på tredjepladsen i det indledende heat, hvor man blev besejret af de senere bronzevindere fra USA samt Storbritannien. Herefter vandt danskerne et opsamlingsheat, inden de slutteligt kom ind på sidstepladsen i sit semifinaleheat mod Storbritannien og Norge, hvilket betød at man var ude af konkurrencen.

Nielsen vandt desuden en EM-guldmedalje i firer med styrmand ved EM 1950 i Milano og en bronzemedalje i samme disciplin ved EM 1949 i Amsterdam. Senere i livet flyttede han til Norge og arbejdede som restauratør i Lillehammer.

Referencer

Eksterne henvisninger 

Roere fra Danmark
Deltagere for Danmark ved sommer-OL 1952
Peter Hansen (roer)

Peter Hansen (18. november 1921 - ukendt dødsdato) var en dansk roer fra Aarhus.

Hansen deltog ved OL 1952 i Helsinki, hvor han sammen med Niels Kristensen, Ove Nielsen, Bent Blach Petersen og styrmand Ejvind Christensen udgjorde den danske firer med styrmand. Danskerne sluttede på tredjepladsen i det indledende heat, hvor man blev besejret af de senere bronzevindere fra USA samt Storbritannien. Herefter vandt danskerne et opsamlingsheat, inden de slutteligt kom ind på sidstepladsen i sit semifinaleheat mod Storbritannien og Norge, hvilket betød at man var ude af konkurrencen.

Hansen vandt desuden en EM-guldmedalje i firer med styrmand ved EM 1950 i Milano og en bronzemedalje i samme disciplin ved EM 1949 i Amsterdam.

Referencer

Eksterne henvisninger 

Roere fra Danmark
Personer fra Aarhus
Deltagere for Danmark ved sommer-OL 1952
Bent Blach Petersen

Bent Blach Petersen (28. september 1924 - 1. januar 1984) var en dansk roer fra Aarhus.

Petersen deltog ved OL 1952 i Helsinki, hvor han sammen med Niels Kristensen, Ove Nielsen, Peter Hansen og styrmand Ejvind Christensen udgjorde den danske firer med styrmand. Danskerne sluttede på tredjepladsen i det indledende heat, hvor man blev besejret af de senere bronzevindere fra USA samt Storbritannien. Herefter vandt danskerne et opsamlingsheat, inden de slutteligt kom ind på sidstepladsen i sit semifinaleheat mod Storbritannien og Norge, hvilket betød at man var ude af konkurrencen.

Petersen vandt desuden en EM-guldmedalje i firer med styrmand ved EM 1950 i Milano og en bronzemedalje i samme disciplin ved EM 1949 i Amsterdam.

Referencer

Eksterne henvisninger 

Roere fra Danmark
Personer fra Aarhus
Deltagere for Danmark ved sommer-OL 1952
Ejvind Christensen

Ejvind Christensen (født 6. februar 1926 i Aarhus, Danmark) er en dansk tidligere roer.

Christensen deltog ved OL 1952 i Helsinki, hvor han var styrmand i den danske firer med styrmand, der blev roet af Niels Kristensen, Ove Nielsen, Peter Hansen og Bent Blach Petersen. Danskerne sluttede på tredjepladsen i det indledende heat, hvor man blev besejret af de senere bronzevindere fra USA samt Storbritannien. Herefter vandt danskerne et opsamlingsheat, inden de slutteligt kom ind på sidstepladsen i sit semifinaleheat mod Storbritannien og Norge, hvilket betød at man var ude af konkurrencen.

Christensen vandt desuden to EM-sølvmedaljer i firer med styrmand, ved henholdsvis EM 1949 og EM 1951.

Referencer

Eksterne henvisninger 

Roere fra Danmark
Personer fra Aarhus
Deltagere for Danmark ved sommer-OL 1952
Bjørn Stybert

Bjørn Stybert (16. januar 1927 - 26. august 2009) var en dansk roer fra Gentofte. Han var medlem af Bagsværd Roklub.

Stybert repræsenterede Danmark ved OL 1952 i Helsinki. Her udgjorde han, sammen med Mogens Snogdahl, Jørn Snogdahl, Preben Hoch, Helge Schrøder, Bjørn Brønnum, Leif Hermansen, Ole Scavenius Jensen samt styrmand John Wilhelmsen den danske otter. Den danske båd kom ind på fjerdepladsen i sit indledende heat, hvorefter de vandt et opsamlingsheat. I semifinalen sluttede danskerne på 3. pladsen, og kvalificerede sig dermed ikke til finalen. De sluttede samlet konkurrencen på en 9. plads.

Referencer

Eksterne henvisninger 

Roere fra Danmark
Personer fra Gentofte
Deltagere for Danmark ved sommer-OL 1952
Mogens Snogdahl

Mogens Eskild Snogdahl (født 2. juni 1926 i København, Danmark) er en dansk tidligere roer, bror til Jørn Snogdahl. Han var medlem af Bagsværd Roklub.

Snogdahl repræsenterede Danmark ved OL 1952 i Helsinki. Her udgjorde han, sammen med sin bror Jørn Snogdahl, samt Bjørn Stybert, Preben Hoch, Helge Schrøder, Bjørn Brønnum, Leif Hermansen, Ole Scavenius Jensen samt styrmand John Wilhelmsen den danske otter. Den danske båd kom ind på fjerdepladsen i sit indledende heat, hvorefter de vandt et opsamlingsheat. I semifinalen sluttede danskerne på 3. pladsen, og kvalificerede sig dermed ikke til finalen. De sluttede samlet konkurrencen på en 9. plads.

Snogdahl var også med i den danske otter der vandt en EM-sølvmedalje ved EM 1951 i Mâcon.

Referencer

Eksterne henvisninger 

Roere fra Danmark
Personer fra København
Deltagere for Danmark ved sommer-OL 1952
Preben Hoch

Preben Hoch (10. december 1925 - 12. juli 2014) var en dansk roer fra Skørping. Han var medlem af Bagsværd Roklub.

Hoch repræsenterede Danmark ved OL 1952 i Helsinki. Her udgjorde han, sammen med Mogens Snogdahl, Jørn Snogdahl, Bjørn Stybert, Helge Schrøder, Bjørn Brønnum, Leif Hermansen, Ole Scavenius Jensen samt styrmand John Wilhelmsen den danske otter. Den danske båd kom ind på fjerdepladsen i sit indledende heat, hvorefter de vandt et opsamlingsheat. I semifinalen sluttede danskerne på 3. pladsen, og kvalificerede sig dermed ikke til finalen. De sluttede samlet konkurrencen på en 9. plads.

Referencer

Eksterne henvisninger 

Roere fra Danmark
Deltagere for Danmark ved sommer-OL 1952
Bjørn Brønnum

Bjørn Brønnum (født 16. september 1929 på Frederiksberg, Danmark) er en dansk tidligere roer. Han var medlem af Bagsværd Roklub.

Brønnum repræsenterede Danmark ved OL 1952 i Helsinki. Her udgjorde han, sammen med Mogens Snogdahl, Jørn Snogdahl, Bjørn Stybert, Helge Schrøder, Preben Hoch, Leif Hermansen, Ole Scavenius Jensen samt styrmand John Wilhelmsen den danske otter. Den danske båd kom ind på fjerdepladsen i sit indledende heat, hvorefter de vandt et opsamlingsheat. I semifinalen sluttede danskerne på 3. pladsen, og kvalificerede sig dermed ikke til finalen. De sluttede samlet konkurrencen på en 9. plads.

Brønnum vandt desuden en EM-guldmedalje i firer uden styrmand ved EM 1953 i København og en sølvmedalje i samme disciplin ved EM 1955 i Gent. Han vandt også en sølvmedalje i otter ved EM 1951 i Mâcon.

Referencer

Eksterne henvisninger 

Roere fra Danmark
Personer fra Frederiksberg
Deltagere for Danmark ved sommer-OL 1952
Leif Hermansen

Erik Leif Haugelund Hermansen (2. november 1925 - 27. december 2005) var en dansk roer fra Frederiksværk. Han var medlem af Bagsværd Roklub.

Hermansen repræsenterede Danmark ved OL 1952 i Helsinki. Her udgjorde han, sammen med Mogens Snogdahl, Jørn Snogdahl, Bjørn Stybert, Helge Schrøder, Bjørn Brønnum, Preben Hoch, Ole Scavenius Jensen samt styrmand John Wilhelmsen den danske otter. Den danske båd kom ind på fjerdepladsen i sit indledende heat, hvorefter de vandt et opsamlingsheat. I semifinalen sluttede danskerne på 3. pladsen, og kvalificerede sig dermed ikke til finalen. De sluttede samlet konkurrencen på en 9. plads.

Hermansen vandt desuden en EM-guldmedalje i firer uden styrmand ved EM 1953 i København og en sølvmedalje i samme disciplin ved EM 1955 i Gent. Han vandt også en sølvmedalje i toer med styrmand ved EM 1949 i Amsterdam og en sølvmedalje i otter ved EM 1951 i Mâcon.

Referencer

Eksterne henvisninger 

Roere fra Danmark
Personer fra Frederiksværk
Deltagere for Danmark ved sommer-OL 1952
Ole Scavenius Jensen

Ole Scavenius Jensen (21. marts 1921 - 30. maj 1990) var en dansk roer fra København. Han var medlem af Bagsværd Roklub.

Jensen repræsenterede Danmark ved OL 1952 i Helsinki. Her udgjorde han, sammen med Mogens Snogdahl, Jørn Snogdahl, Bjørn Stybert, Helge Schrøder, Bjørn Brønnum, Preben Hoch, Leif Hermansen samt styrmand John Wilhelmsen den danske otter. Den danske båd kom ind på fjerdepladsen i sit indledende heat, hvorefter de vandt et opsamlingsheat. I semifinalen sluttede danskerne på 3. pladsen, og kvalificerede sig dermed ikke til finalen. De sluttede samlet konkurrencen på en 9. plads.

Jensen vandt desuden en EM-guldmedalje i firer uden styrmand ved EM 1953 i København og en sølvmedalje i samme disciplin ved EM 1955 i Gent. Han vandt også en sølvmedalje i otter ved EM 1951 i Mâcon.

Referencer

Eksterne henvisninger 

Roere fra Danmark
Personer fra København
Deltagere for Danmark ved sommer-OL 1952
John Wilhelmsen

John Wilhelmsen (født 12. oktober 1934 i København, Danmark) er en dansk tidligere roer. Han var medlem af Bagsværd Roklub.

Wilhelmsen repræsenterede Danmark ved OL 1952 i Helsinki. Her var han styrmand i den danske otter, der blev roet af Mogens Snogdahl, Jørn Snogdahl, Bjørn Stybert, Helge Schrøder, Bjørn Brønnum, Preben Hoch, Leif Hermansen og Ole Scavenius Jensen. Den danske båd kom ind på fjerdepladsen i sit indledende heat, hvorefter de vandt et opsamlingsheat. I semifinalen sluttede danskerne på 3. pladsen, og kvalificerede sig dermed ikke til finalen. De sluttede samlet konkurrencen på en 9. plads.

Fire år senere, ved OL 1956 i Melbourne, var Wilhelmsen styrmand i den danske firer med styrmand.

Wilhelmsen vandt desuden en EM-sølvmedalje i toer med styrmand ved EM 1949 i Amsterdam og en sølvmedalje i otter ved EM 1951 i Mâcon.

Referencer

Eksterne henvisninger 

Roere fra Danmark
Personer fra København
Deltagere for Danmark ved sommer-OL 1952
Deltagere for Danmark ved sommer-OL 1956
Harry Nielsen

Harry Nielsen er navnet på flere personer, herunder:

 Harry Nielsen (atlet) - dansk atlet
 Harry Nielsen (roer) (født 1930) – dansk olympisk roer
 Harry Nielsen (tegneserieforfatter) (1896-1983) – dansk tegner
Jin Xiang

Jin Xiang (født 20. April 1935 i Nanjing, Kina, død 23. December 2015) var en kinesisk komponist, dirigent, lærer og pianist.

Xiang studerede komposition på Central Conservatory of Music i Beijing hos Chen Peixun. Han var dirigent i byen Urumqi i Xinjiang (1973-1979), og blev dirigent for Beijing Symfoniorkester (1979-1984). Xiang har skrevet orkesterværker, kammermusik, operaer, korværker, filmmusik og musik til tv etc. Han var lærer og rektor i komposition på Musikkonservatoriet i Beijing (1989-1990).

Udvalgte værker 

 "Sne Lotus" (1982) - for orkester
 Sinfonietta "WU" (1997)- for orkester
 "Yunnan" (2001) - for kor
 Symfonisk overture (1996-1997) - for orkester
 "Yang Guifei" (2004) - opera
 "Nanjing Lament" (1997) - kammermusik

Eksterne henvisninger 
 om Jin Xiang

Komponister fra Kina
Dirigenter
Lærere
Pianister fra Kina
Guo Wenjing

Guo Wenjing (født 1. februar 1956 i Chongqing, Kina) er en kinesisk komponist, violinist og lærer.

Wenjing studerede violin som ung, og skiftede senere til komposition, som han studerede på Musikkonservatoriet i Beijing, hvor han senere blev rektor og lærer. Han er nok mest kendt for sine operaer, men har også skrevet symfonisk musik, orkesterværker, kammermusik, koncertmusik, filmmusik etc. Wenjing´s musik har mest rod i kinesisk folklore, blandet med europæisk klassisk musik, og han benytter mange forskellige kinesiske instrumenter i sine kompositioner.

Udvalgte værker 

 Koncert - for bambusfløjte og erhu
 "Hua Mulan" - opera
 "Poet Li Bai" - opera
 "Drama" - for tre slagtøjsspillere

Eksterne henvisninger 
 om Guo Wenjing

Komponister fra Kina
Lærere
Violinister
Li Huanzhi

Li Huanzhi (født 2. januar 1919 i Hong Kong - død 19. marts 2000, Beijing, Kina) var en kinesisk komponist dirigent, lærer og rektor.

Huanzhi studerede komposition på forskellige musikskoler i sin ungdom, indtil han i (1936) kom på Musikkonservatoriet i Shanghai. Senere studerede han både komposition og direktion på Musikafdelingen på Lu Xun Kunstakademi. Huanzhi har skrevet orkesterværker, kammermusik, korværker etc. Han var rektor og lærer i komposition på North China Associated University.

Udvalgte værker 

 Gule blomster - for orkester
 Hyrdeelegi - for orkester
 Høje bjerge, flydende vand - for orkester
 Su Wu - for orkester

Eksterne henvisninger 
 om Li Huanzhi

Komponister fra Kina
Dirigenter
Rektorer
Lærere
After Hours (The Weeknd-album)

After Hours er det fjerde studiealbum af den canadiske sanger The Weeknd, udgivet den 20. marts 2020 af XO og Republic Records. Primært produceret af Weeknd, det indeholder en række producenter, herunder DaHeala, Illangelo, Max Martin, Metro Boomin, og OPN, hvoraf de fleste af dem havde Abel arbejdet med tidligere. Albummet blev indspillet i årene 2018-2020.

Singler og promovering 
After Hours blev støttet af fire singler: "Heartless", "Blinding Lights", "In Your Eyes" og " Save You rTears", hvor de to første toppede den amerikanske Billboard Hot 100. Tre singler nåede top fem på hitlisten og modtog en platin certificering. Albummets titelnummer blev udgivet som en salgspromoverende single. I marts 2020 slog After Hours rekorden for de mest globale pre-adds i Apple Music-historien med over 1,02 millioner brugere. Albummet modtog generelt positive anmeldelser fra musikkritikere, hvor nogle kaldte det Weeknds bedste arbejde. Det debuterede på toppen af Billboard 200, tjener 444.000 album-ækvivalent enheder, hvoraf 275.000 var rent salg, der markerer Weeknd fjerde nummer et album i USA, og opholdt sig på toppen af diagrammet i fire på hinanden følgende uger. Det nåede også toppen stedet i 20 andre lande, herunder Canada og Det Forenede Kongerige. After Hours vil blive forfremmet med After Hours Tour, som er indstillet til at spænde over Europa og Nordamerika.

Genre 
After hours indeholder genre som dreampop, pop, Rhythm and blues, men låner også elementer fra rap og alternativt.

Tracklist 
 Alone again
 Too late
 Hardest to love
 Scared to Live
 Snowchild
 Escape from LA
 Heartless
 Faith
 Blinding lights
 In your eyes
 Save your tears
 Repeat after me (interlude)
 After hours
 Until I bleed out
Deluxe
 Nothing compares
 Missed you
 Final lullaby

Referencer 

Album fra 2021
The Weeknd
SARS-CoV-2-variant Beta

Lineage B.1.351 (også Variant 501.V2 ; 501.V2) er en muteret variant af SARS-CoV-2, den virus der kan føre til sygdommen COVID-19.

Beskrivelse 
Varianten blev først opdaget i Sydafrika af landets sundhedsmyndighed den 18. december 2020.
Forskere og statsansatte rapporterede, at varianten primært forekommer hos yngre mennesker uden underliggende sygdomme og kan føre til et mere alvorligt forløb af sygdommen.
Den sydafrikanske sundhedsmyndighed angav også, at den nye variant kan være en drivende faktor i landets anden bølge af coronaviruspandemien, da den spreder sig mere aggressivt end tidligere varianter.

Forskere bemærkede, at varianten indeholder flere mutationer, der gør det lettere at knytte an til humane celler på grund af tre mutationer inden for det receptorbindende domæne af de virusmembranproteiner, der er nødvendige for at binde til ACE2 i humane celler. Blandt disse mutationer er mutationen N501Y., som også er blevet påvist i Australien og Storbritannien.

Den 23. december 2020 erklærede den britiske sundhedsminister Matt Hancock, at to mennesker, der var rejst fra Sydafrika til Storbritannien, testede positive for COVID-19 med denne mutation.
Den 3. februar 2021 blev denne variant opdaget i Bergen.

Referencer

Se også 
 Lineage B.1.1.7, påvist første gang i England i september 2020
 Cluster 5 − en mutation af SARS-CoV-2 som blev opdaget hos mink i Danmark

Eksterne henvisninger 
 "Beskrivelse af udvalgte virusvarianter og mutationer" : "Udvalgte SARS-CoV-2-virusvarianter og mutationer, som [...] Statens Serum Institut holder særligt øje med, da de formodes at være ekstra smitsomme og/eller have nedsat følsomhed for antistoffer". ('Senest redigeret den 28. april 2021')
 "Science Brief: Emerging SARS-CoV-2 Variants" fra Centers for Disease Control and Prevention, Cdc.gov − Updated Jan. 28, 2021 "... In South Africa, another variant of SARS-CoV-2 (known as 20H/501Y.V2 or B.1.351) emerged independently of B.1.1.7. This variant shares some mutations with B.1.1.7. Cases attributed to this variant have been detected in multiple countries outside of South Africa. This variant was reported in the US at the end of January 2021. ..."
 Den sydafrikanske variant stormer frem i Europa: Den kan gøre et tredje vaccineskud nødvendigt fra Vbn.aau.dk, VBN (Videnbasen), Aalborg Universitets forskningsportal. 26 mar. 2021
 "Emergence and rapid spread of a new severe acute respiratory syndrome-related coronavirus 2 (SARS-CoV-2) lineage with multiple spike mutations in South Africa" fra Medrxiv.org, medRxiv, 22. december 2020. "... a free online archive and distribution server for complete but unpublished manuscripts (preprints) in the medical, clinical, and related health sciences".



COVID-19
Begivenheder i 2020
Beskrivende statistik

Beskrivende statistik eller deskriptiv statistik er en underdisciplin til statistik, hvor data og observationer sammenfattes og visualiseres i tabeller og diagrammer. Formålet er at gøre store datasæt overskuelige og sammenlignelige. Eksempler på statistiske mål, der bruges, er kvartiler, deciler, median, gennemsnit, frekvens, hyppighed og empirisk varians. Grafiske fremstillinger omfatter blandt andet prikdiagrammer, stolpediagrammer, skatterplot, boksplot og histogrammer.

Statistik
Adolf 2. af Schaumburg-Lippe

Fyrst Adolf 2. til Schaumburg-Lippe () (;  – 26. marts 1936) var den sidste fyrste af det lille fyrstendømme Schaumburg-Lippe i det centrale Tyskland fra 1911 til 1918.

Adolf tilhørte Huset Lippe og var søn af Fyrst Georg 2. af Schaumburg-Lippe. Han tiltrådte regeringen som fyrste ved faderens død i 1911. Han måtte abdicere syv år senere, da monarkierne blev afskaffet i Tyskland ved Novemberrevolutionen i 1918 umiddelbart før afslutningen af Første Verdenskrig. Han døde ved en flyulykke i Mexico i 1936.

Biografi

Tidlige liv

Prins Adolf til Schaumburg-Lippe blev født den  i Stadthagen i Fyrstendømmet Schaumburg-Lippe i det centrale Tyskland. Han var den ældste søn af den daværende Arveprins Georg af Schaumburg-Lippe i hans ægteskab med Prinsesse Marie Anna af Sachsen-Altenburg. Han var ti år gammel, da hans bedstefar Fyrst Adolf 1. af Schaumburg-Lippe døde den , og hans far blev fyrste af Schaumburg-Lippe under navnet Georg 2., mens Adolf selv blev arveprins.

Regeringstid

Fyrst Georg døde den 29. april 1911, og Adolf blev fyrste af Schaumburg-Lippe under navnet Adolf 2. I løbet af sin regeringstid udviklede han kurbadet i Bad Eilsen og var ansvarlig for mange af bygningerne der. Som musikelsker oprettede han musikskolen i Bückeburg på den lokale militærskole, hvor en af ​​de bedste elever senere skulle blive den tyske musiker og komponist James Last.

Han måtte abdicere efter en regeringstid på blot 7 år den 16. november 1918, da monarkierne blev afskaffet i Tyskland ved Novemberrevolutionen i 1918 umiddelbart før afslutningen af Første Verdenskrig. Han var en af de sidste tyske fyrster, der abdicerede efter kejserriget sammenbrud. Schaumburg-Lippe blev republik som Fristaten Schaumburg-Lippe, og Adolf gik i eksil på Brioni-øerne i Istrien ved Adriaterhavet.

Senere liv
Adolf giftede sig den 10. januar 1920 i Berlin med skuespillerinden Elisabeth Franziska (Ellen) Bischoff-Korthaus, der var datter af Franz August von Bischoff-Korthaus og tidligere havde været gift med Prins Eberwyn af Bentheim og Steinfurt. Der blev ikke født børn i ægteskabet.

Han døde sammen med sin kone ved en flyulykke under en ferie i Mexico den 26. marts 1936. De var blandt de fjorten passagerer i et mexicansk Ford Trimotor-fly, der fløj fra Mexico City til Guatemalas hovedstad, da flyet styrtede ned i Zumpango mellem to vulkaner.  Hans yngste bror, Prins Friedrich Christian, der var adjudant for Joseph Goebbels, udtalte sig imod at lade hans kone begrave ved siden af ​​sin mand i Bückeburg-mausoleet, da hun ikke var af "arisk oprindelse".

Da han ikke havde børn, blev han efterfulgt som overhoved for Huset Schaumburg-Lippe af sin lillebror, Prins Wolrad.

Se også 
 Fyrstendømmet Schaumburg-Lippe
 Huset Lippe

Referencer

Eksterne henvisninger 

Huset Schaumburg-Lippe
Fyrster af Schaumburg-Lippe
Tyskere i 1800-tallet
Tyskere i 1900-tallet
Nemërçka

Nemërçka-bjergene (, ) er en bjergkæde i det sydlige Albanien mellem Përmet og Gjirokastër, der strækker sig fra nordvestlig retning mod sydøst nær grænsen mellem Albanien og Grækenland. Geologisk, er Nemërçkë en kalkstens-flysch der danner en massiv antiklinal foldning beliggende ved gravsænkningen hvor Vjosë floden løber. Bjerget danner den sydlige del af bjergkæden Trëbëshinj - Dhëmbel -Nemërçka. Mod nord er Nemërçkë adskilt fra de albanske Pinsdus-bjerge ved Vjosë-floden. Bjergene er kendetegnet ved stejle klipper og skovklædte bjergskråninger. De østlige bjergsider falder mod Vjosë-floden, 2000 meter nede.

Nemërçka ligger i Pindus-bjergenes blandede skove terrestrisk økoregion af det palearktiske tempererede bredbladede og blandede skovbiom. Dens skove er kendt for at rumme europæisk bøg ( Fagus sylvatica ). Det er det sydligste punkt, hvor europæisk bøg kan findes i Albanien.

Den højeste top i bjergkæden er Maja e Papingut, (tidligere ), der er 2.482 moh. og er med en primærfaktor på 1.792 moh. det 44. mest fremtrædende bjergtop i Europa. Andre toppe i Nemërçkë er Maja e Gatakut (2.269 moh), Maja e Qesarit (2.253 moh.) og Maja e Poliçanit (2.138 moh.) .

Kilder og henvisninger 

Bjerge i Albanien
Persistenslængde

Persistenslængden  er et kvantitativt mål for en polymers stivhed. En polymer meget kortere end persistenslængden opfører sig som et stift legeme, mens en polymer meget længere end persistenslængden kan antage adskillige konformationer. Persistenslængden indgår i modellen for den ormelignende kæde, hvor den er den karakteristiske afstand for korrelationen mellem to dele af polymeren:

hvor  er korrelationsfunktionen som funktion af afstanden . Når  er lig med , er korrelationen faldet med en faktor . Ved at modellere polymeren vha. bjælketeori kan det vises, at persistenslængden er givet ved:

hvor   er Boltzmanns konstant,  er temperaturen,  er Youngs modul, og  er arealmomentet. Det ses her, at en polymer bliver stivere ved at have et højt Youngs modul og ved at være tyk - gennem arealmomentet - mens den har større tendens til at være bøjet, når temperaturen stiger, fordi den termiske energi da dominerer over bøjningsenergien.

For en ladet polymer afhænger persistenslængden af den omgivende saltkoncentation pga. elektrisk skærmning. Dette er beskrevet i OSF-modellen.

Kildehenvisninger 

Polymerfysik
Huset Lippe

Huset Lippe () er et tysk fyrstehus med oprindelse i det centrale Tyskland. Medlemmer af Huset Lippe har regeret i flere mindre tyske stater, senest Fyrstendømmet Lippe og Fyrstendømmet Schaumburg-Lippe frem til Novemberrevolutionen i 1918 samt i Kongeriget Nederlandene fra 1980 til 2013.

Eksterne henvisninger 

 
Etableret i 1123
Nederlandenes kongehuse
Højadelsslægter fra Tyskland
Kongeriget Polen (1385–1569)

Kongeriget Polen (1385–1569) betegner en periode i Polens historie, fra 1385 hvor Kongeriget Polen (; ) og Storhertugdømmet Litauen indgik i en personalunion etableret af Krevo-unionen og frem til 1569 hvor unionen blev transformeret til en tættere union af Lublin-unionen, som kort efter blev fulgt af afslutningen på Jagiellon-dynastiet, der på det tidspunkt havde hersket over Polen i to århundreder.

Normalt betragtes denne fase i Polens historie som en separat entitet fra det hidtidige kongeriget Polen (1025–1385) på den ene side og den efterfølgende Kongeriget Polens krone/Polsk-litauiske realunion på den anden.

Henvisninger 

Polen (1385-1569)
Polen (1385-1569)
Polen (1385-1569)
Polens historie